Vadsø

Vadsø er en kommune som ligger i det østlige Finnmark på sørsiden av Varangerhalvøya. Den grenser i nord til Båtsfjord, i nordøst til Vardø og i vest til Tana og Nesseby, og møter Berlevåg i ett punkt i nordvest. Sør for Varangerfjorden ligger Sør-Varanger kommune. Foruten byen og administrasjonssenteret Vadsø, dekker kommunen tettstedet Vestre Jakobselv samt Kariel i vest, og Kiby, Golnes, Ekkerøy, Krampenes og Skallelv i øst. Det meste av vidda innenfor kysten er vernet som Varangerhalvøya nasjonalpark. Kommunens høyeste punkt er Skipskjølen (633,07 moh.), som også danner grensepunkt mot Båtsfjord kommune.

Vadsø har hatt bystatus siden 1833, og byen er administrasjonssentrum i Finnmark fylke.

Geografi
Vadsø kommune ligger på Varangerhalvøya hvor man har lett tilgang til godt rypeterreng og fiske etter laks og ørret. Varangerfjorden er rik på fiskeslag som torsk, sei, hyse, steinbit og laks, og dessuten på kongekrabbe.

Opprinnelig omfattet Vadsø hele landet rundt Varangerfjorden, men Nesseby (med Polmak) ble skilt ut i 1839 og Sør-Varanger i 1858. Fra 1894 til 1964 var den nåværende kommunen dessuten delt i bykommunen Vadsø og herredskommunen Nord-Varanger.

Byen Vadsø har hatt betydelig innvandring fra Finland på 1800-tallet. Datidens innvandring kan sees idag gjennom den finske kultur og en rekke finske etternavn blant innbyggerne. På grunn av den betydelige innvandringen fra Finland, betegner mange Vadsø som «kvenhovedstaden». Etter år 2000 har byen igjen fått en stor innvandrerandel. I 2017 utgjorde den 18 % av befolkningen.

Det bor 5 753 innbyggere i Vadsø kommune pr. 1. kvartal 2025. Utenfor selve Vadsø by er tettstedet Vestre Jakobselv størst med  innbyggere per 1. januar .

Klima

Historie
Vadsø «var på Gustav Vasas tid (1523–1560) et svensk fiskevær». «(...) på et eller annet tidspunkt ble de kongelige fiskerne kastet ut av Vadsø. Dette fremgår klart av en rapport fra 1607». «allerede høsten 1608 var svenskene igjen jaget bort fra øya». På 1700-tallet begynte finner, i hovedsak fra Østerbotten, å bosette seg og ble kalt kvener. I Vadsø var de så mange at stiftsamtmannen i 1875 bekymret seg for det norske språkets fremtid, fordi han mente det var flere finner i Vadsø enn nordmenn og samer ialt.«Finnekultur i nord», Dagbladet 18. september 1994

Den 17. mai 1934 ble Finnmark kringkaster åpnet i Vadsø.Bård Gudmund Hansen: Fra djevelmaster til Hallo fiskeflåten : Finnmark kringkaster ISBN 8299318300

Reisemuligheter
Vadsø by har hurtigruteanløp. Den ankommer Vadsø syv dager i uken stort sett hele året. Hurtigruten ankommer Vadsø kun på nordgående rute. Dette er den eneste havnen som kun har anløp i én retning.

Vadsø lufthavn ligger i Kiby, like øst for byen. Widerøe flyr til Tromsø, Alta og Kirkenes hvor Widerøe korresponderer med SAS. I tillegg er daglige avganger til Båtsfjord, Berlevåg, Mehamn, Honningsvåg og Hammerfest.

Europavei 75 går gjennom Vadsø, østover kan man kjøre til Vardø. Vestover går E75 til Varangerbotn hvor man kan kjøre sørøst på Europavei 6 mot Kirkenes eller Russland eller vestover mot Finland eller Indre-Finnmark.

I sentrum av Vadsø, på Store Vadsøya, 250 m fra hurtigrutekaia ligger hotellet Vadsø Fjordhotell.
Vennskapsbyer:
Kemijärvi, Finland
Murmansk, Russland (30.4.1973)

Kultur
Varangerfestivalen er en blues- og jazzfestival som arrangeres årlig.
Kongekrabbefestivalen Polar spectacle ble arrangert i byen fra 2004 til 2016. 
Vadsø har flere idrettslag bl.a: Vadsø turnforening, IL Norild, Vadsø svømmeklubb og Vadsø Skiklubb.
Varanger Arctic Kite Enduro.
 Vadsø museum-Ruija kvenmuseum er et museum for kvensk historie og lokalhistorie i Vadsø-området.

 Politikk 
mini|Kommunehuset i Vadsø.

Se også utfyllende artikkel: Kommunestyrevalg i Vadsø.

 Kommunestyrevalget 2023 


Se også
Okkupasjonsmaktens fangeleirer i Norge

 Fotnoter 

Referanser

Litteratur

Eksterne lenker

  Kommunefakta/tall Vadsø kommune - Statistisk sentalbyrå

  Vadsø by - informasjonsside 
  Velkommen til Vadsø - turistinformasjon
  Vadsø museum - Ruija kvenmuseum
  Varanger museum
  Nord-Norge-vår region - Vadsø (2018)


Kategori:Byer i Finnmark